title: Vykonávacie nariadenie Komisie (EÚ) 2021/1880 z 26. októbra 2021, ktorým sa opravuje poľské znenie vykonávacieho nariadenia (EÚ) 2019/317, ktorým sa stanovuje systém výkonnosti a spoplatňovania v jednotnom európskom nebi (Text s významom pre EHP)

text:
                  27.10.2021

                  SK

                  Úradný vestník Európskej únie

                  L 380/1

         VYKONÁVACIE NARIADENIE KOMISIE (EÚ) 2021/1880
         z 26. októbra 2021,
         ktorým sa opravuje poľské znenie vykonávacieho nariadenia (EÚ) 2019/317, ktorým sa stanovuje systém výkonnosti a spoplatňovania v jednotnom európskom nebi
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (1), a najmä na jeho článok 11 ods. 6,
         so zreteľom na nariadenie Európskeho Parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (2), a najmä na jeho článok 15 ods. 4,
         keďže:

                     (1)

                     Poľské znenie vykonávacieho nariadenia Komisie (EÚ) 2019/317 (3) obsahuje chyby, ktoré majú vplyv na rozsah pôsobnosti týchto ustanovení: v článku 14 ods. 1 prvej vete a v článku 15 ods. 1 prvej vete, pokiaľ ide o kritérium na posúdenie súladu cieľov výkonnosti; v článku 21 ods. 3, pokiaľ ide o podmienku zriadenia osobitnej terminálnej zóny spoplatňovania; v článku 22 ods. 5 treťom pododseku úvodnej vete, pokiaľ ide o zóny spoplatňovania, pre ktoré sú určené stanovené náklady; v článku 22 ods. 7 druhej vete, pokiaľ ide o povinnosť národných dozorných orgánov preskúmať príslušné účtovné doklady; v prílohe I oddiele 1 bode 2.1 písm. c), bode 2.2 písm. a) bode iii) a bode 2.2 písm. b) bode iv), pokiaľ ide o miesto vstupu a miesto výstupu používané pri výpočte ukazovateľov pre odlety z letiska mimo európskeho vzdušného priestoru alebo prílety na toto letisko; v prílohe I oddiele 1 bode 3.1 písm. b), pokiaľ ide o vymedzenie pojmu „vypočítaný čas vzletu“; v prílohe I oddiele 2 bode 1.2 písm. d), pokiaľ ide o vzdušný priestor, pre ktorý sa vypočítava miera prípadov porušení minimálnych rozstupov; v prílohe I oddiele 2 bode 2.1 písm. b) a bode 2.2 písm. b) bode iii), pokiaľ ide o vymedzenie pojmu „traťová časť“; v prílohe II bode 3.3 písm. e), v prílohe IV bode 2.1 písm. d) bode iii), v prílohe VII tabuľke 1 bodoch 3 a 3.4, v prílohe VII bode 2.1 písm. i) a v prílohe XI bode 1.2 písm. f), pokiaľ ide o výpočet kapitálových nákladov; v prílohe IV bode 1.3, pokiaľ ide o referenčné hodnoty; v prílohe VI bode 1.2 písm. d) a bode 2.1 písm. d), pokiaľ ide o rozsah povinností poskytovať údaje o vývoji; v prílohe VI bode 2.1 písm. a) druhom odseku, pokiaľ ide o druh údajov, na ktoré sa vzťahuje výnimka; v prílohe XIII bode 1.1 písm. a), pokiaľ ide o referenčnú hodnotu, z ktorej vychádza ústredná hodnota, ako aj v prílohe XIII bode 2.1 písm. a) prvom pododseku a bode 2.1 písm. b) prvom pododseku, pokiaľ ide o podmienku výpočtu finančného zvýhodnenia a znevýhodnenia.

                     (2)

                     Poľské znenie vykonávacieho nariadenia (EÚ) 2019/317 by sa preto malo zodpovedajúcim spôsobom opraviť. Ostatných jazykových znení sa táto oprava netýka.

                     (3)

                     Opatrenia stanovené v tomto nariadení sú v súlade so stanoviskom Výboru pre jednotné nebo,

               PRIJALA TOTO NARIADENIE:

            Článok 1

               (netýka sa slovenského znenia)

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. októbra 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 96, 31.3.2004, s. 1.

            (2)  Ú. v. EÚ L 96, 31.3.2004, s. 10.

            (3)  Vykonávacie nariadenie Komisie (EÚ) 2019/317 z 11. februára 2019, ktorým sa stanovuje systém výkonnosti a spoplatňovania v jednotnom európskom nebi a ktorým sa zrušujú vykonávacie nariadenia (EÚ) č. 390/2013 a (EÚ) č. 391/2013 (Ú. v. EÚ L 56, 25.2.2019, s. 1).


title: Vykonávacie nariadenie Komisie (EÚ) 2019/1605 z 27. septembra 2019, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom Bacillus subtilis kmeň IAB/BS03 a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  30.9.2019

                  SK

                  Úradný vestník Európskej únie

                  L 250/49

         VYKONÁVACIE NARIADENIE KOMISIE (EÚ) 2019/1605
         z 27. septembra 2019,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom Bacillus subtilis kmeň IAB/BS03 a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 v spojení s článkom 22,
         keďže:

                     (1)

                     V súlade s článkom 7 ods. 1 nariadenia (ES) č. 1107/2009 predložila spoločnosť Investigaciones y Aplicaciones Biotecnológicas S.L 16. decembra 2014 Holandsku žiadosť o schválenie účinnej látky Bacillus subtilis kmeň IAB/BS03.

                     (2)

                     V súlade s článkom 9 ods. 3 uvedeného nariadenia Holandsko ako spravodajský členský štát 23. júna 2015 informovalo žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti žiadosti.

                     (3)

                     Spravodajský členský štát predložil 24. februára 2017 Komisii návrh hodnotiacej správy, ktorého kópiu zaslal úradu s hodnotením toho, či možno očakávať, že daná účinná látka spĺňa kritériá schválenia stanovené v článku 4 nariadenia (ES) č. 1107/2009.

                     (4)

                     Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 uvedeného nariadenia požiadal žiadateľa, aby členským štátom, Komisii a úradu poskytol doplňujúce informácie. Spravodajský členský štát predložil 14. decembra 2017 úradu hodnotenie doplňujúcich informácií vo forme aktualizovaného návrhu hodnotiacej správy.

                     (5)

                     Dňa 18. apríla 2018 oznámil úrad žiadateľovi, členským štátom a Komisii svoje závery (2) o tom, či možno očakávať, že účinná látka Bacillus subtilis kmeň IAB/BS03 spĺňa kritériá schválenia stanovené v článku 4 nariadenia (ES) č. 1107/2009. Úrad svoje závery sprístupnil verejnosti.

                     (6)

                     Komisia predložila 12. decembra 2018 Stálemu výboru pre rastliny, zvieratá, potraviny a krmivá revíznu správu o látke Bacillus subtilis kmeň IAB/BS03 a návrh nariadenia, ktorým sa Bacillus subtilis kmeň IAB/BS03 schvaľuje.

                     (7)

                     Žiadateľ mal možnosť predložiť pripomienky k revíznej správe.

                     (8)

                     Zistilo sa, že v prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky, a najmä použití, ktoré boli preskúmané a ktoré sú podrobne opísané v revíznej správe, boli kritériá schválenia stanovené v článku 4 nariadenia (ES) č. 1107/2009 splnené.

                     (9)

                     Preto je vhodné látku Bacillus subtilis kmeň IAB/BS03 schváliť.

                     (10)

                     Komisia sa ďalej domnieva, že Bacillus subtilis kmeň IAB/BS03 je účinná látka s nízkym rizikom podľa článku 22 nariadenia (ES) č. 1107/2009. Bacillus subtilis kmeň IAB/BS03 nie je látka vzbudzujúca obavy a spĺňa podmienky stanovené v bode 5 prílohy II k nariadeniu (ES) č. 1107/2009.

                     (11)

                     Preto je vhodné schváliť Bacillus subtilis kmeň IAB/BS03 ako látku s nízkym rizikom na obdobie 15 rokov.

                     (12)

                     V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je potrebné stanoviť určité podmienky.

                     (13)

                     V súlade s článkom 13 ods. 4 nariadenia (ES) č. 1107/2009 by sa vykonávacie nariadenie Komisie (EÚ) č. 540/2011 (3) malo zodpovedajúcim spôsobom zmeniť.

                     (14)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Schválenie účinnej látky
            Účinná látka Bacillus subtilis kmeň IAB/BS03 špecifikovaná v prílohe I sa schvaľuje za podmienok stanovených v uvedenej prílohe.

            Článok 2
            Zmeny vykonávacieho nariadenia (EÚ) č. 540/2011
            Vykonávacie nariadenie (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. septembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  EFSA (Európsky úrad pre bezpečnosť potravín), 2018. Záver z partnerského preskúmania účinnej látky Bacillus subtilis kmeň IAB/BS03 z hľadiska hodnotenia rizika pesticídov. Vestník EFSA (EFSA Journal) (2018) 16(6):5261. DOI:10.2903/j.efsa.2018.5261.

            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            PRÍLOHA I

                        Všeobecný názov, identifikačné čísla

                        Názov IUPAC

                        Čistota (1)

                        Dátum schválenia

                        Schválenie platí do

                        Osobitné ustanovenia

                           Bacillus subtilis kmeň IAB/BS03
                        Evidenčné číslo v Španielskej zbierke typových kultúr (CECT), Španielsko: CECT 7254
                        Evidenčné číslo v Nemeckej zbierke typových kultúr (DSMZ), Nemecko: DSM 24682

                        Neuvádza sa

                        Minimálna koncentrácia:
                        1 × 1013 CFU/kg
                        Maximálna koncentrácia:
                        5 × 1013 CFU/kg

                        20. októbra 2019

                        20. októbra 2034

                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o Bacillus subtilis kmeň IAB/BS03, a najmä jej dodatky I a II.
                        Pri tomto celkovom hodnotení musia členské štáty venovať osobitnú pozornosť:

                                    a)

                                    špecifikácii komerčne vyrábaného technického materiálu použitého v prípravkoch na ochranu rastlín vrátane úplnej charakterizácie príslušných sekundárnych metabolitov;

                                    b)

                                    ochrane operátorov a pracovníkov, pričom berú do úvahy skutočnosť, že mikroorganizmy sa ako také považujú za potenciálne senzibilizátory, a zabezpečia, aby sa medzi podmienky používania zahrnuli vhodné osobné ochranné prostriedky.

                              Výrobca musí počas výrobného procesu zabezpečiť prísne udržiavanie environmentálnych podmienok a analýzu kontroly kvality v záujme dodržania limitov mikrobiologickej kontaminácie uvedených v dokumente OECD o limitoch mikrobiálnych kontaminantov v prípade mikrobiálnych prípravkov proti škodcom, ktorý je zahrnutý v pracovnom dokumente SANCO/12116/2012 (2).
                        V podmienkach používania sa musia podľa potreby uviesť opatrenia na zmiernenie rizika.

               (1)  Ďalšie podrobnosti o identite a špecifikácii účinnej látky sú uvedené v revíznej správe.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            PRÍLOHA II
            V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:

                           „17

                              Bacillus subtilis kmeň IAB/BS03
                           Evidenčné číslo v Španielskej zbierke typových kultúr (CECT), Španielsko: CECT 7254
                           Evidenčné číslo v Nemeckej zbierke typových kultúr (DSMZ), Nemecko: DSM 24682

                           Neuvádza sa

                           Minimálna koncentrácia:
                           1 × 1013 CFU/kg
                           Maximálna koncentrácia:
                           5 × 1013 CFU/kg

                           20. októbra 2019

                           20. októbra 2034

                           Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o Bacillus subtilis kmeň IAB/BS03, a najmä jej dodatky I a II.
                           Pri tomto celkovom hodnotení musia členské štáty venovať osobitnú pozornosť:

                                       a)

                                       špecifikácii komerčne vyrábaného technického materiálu použitého v prípravkoch na ochranu rastlín vrátane úplnej charakterizácie príslušných sekundárnych metabolitov;

                                       b)

                                       ochrane operátorov a pracovníkov, pričom berú do úvahy skutočnosť, že mikroorganizmy sa ako také považujú za potenciálne senzibilizátory, a zabezpečia, aby sa medzi podmienky používania zahrnuli vhodné osobné ochranné prostriedky.

                                 Výrobca musí počas výrobného procesu zabezpečiť prísne udržiavanie environmentálnych podmienok a analýzu kontroly kvality v záujme dodržania limitov mikrobiologickej kontaminácie uvedených v dokumente OECD o limitoch mikrobiálnych kontaminantov v prípade mikrobiálnych prípravkov proti škodcom, ktorý je zahrnutý v pracovnom dokumente SANCO/12116/2012 (1).
                           V podmienkach používania sa musia podľa potreby uviesť opatrenia na zmiernenie rizika.

               (1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.“


title: Vykonávacie nariadenie Komisie (EÚ) 2019/1606 z 27. septembra 2019 o neobnovení schválenia účinnej látky metiokarb v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  30.9.2019

                  SK

                  Úradný vestník Európskej únie

                  L 250/53

         VYKONÁVACIE NARIADENIE KOMISIE (EÚ) 2019/1606
         z 27. septembra 2019
         o neobnovení schválenia účinnej látky metiokarb v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 a článok 78 ods. 2,
         keďže:

                     (1)

                     Smernicou Komisie 2007/5/ES (2) sa metiokarb zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Obdobie platnosti schválenia účinnej látky metiokarb v zmysle časti A prílohy k vykonávaciemu nariadeniu (EÚ) č. 540/2011 uplynie 31. júla 2020.

                     (4)

                     Žiadosť o obnovenie schválenia metiokarbu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a dňa 13. júla 2017 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad postúpil hodnotiacu správu o obnovení schválenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (8)

                     Úrad oznámil 24. septembra 2018 Komisii svoj záver (6) o tom, či možno očakávať, že metiokarb spĺňa kritériá schválenia stanovené v článku 4 nariadenia (ES) č. 1107/2009. Komisia predložila 24. januára 2019 návrh správy o obnovení schválenia metiokarbu Stálemu výboru pre rastliny, zvieratá, potraviny a krmivá.

                     (9)

                     Úrad zistil neprijateľné riziko pre pracovníkov, a to aj pri zohľadnení používania osobných ochranných pomôcok, ako aj vysoké riziko pre vtáctvo, cicavce a dážďovky. Úrad navyše nemohol vykonať posúdenie rizika pre spotrebiteľov, pretože nebolo možné stanoviť definíciu rezídua na účely posúdenia rizika v rastlinných komoditách, keďže sa na základe dostupných údajov nedal vylúčiť genotoxický potenciál metabolitu M01.

                     (10)

                     Komisia vyzvala žiadateľa, aby k záverom úradu predložil svoje pripomienky. V súlade s článkom 14 ods. 1 tretím pododsekom vykonávacieho nariadenia (EÚ) č. 844/2012 Komisia vyzvala žiadateľa, aby predložil pripomienky k návrhu správy o obnovení schválenia. Žiadateľ predložil svoje pripomienky, ktoré boli dôkladne preskúmané.

                     (11)

                     Napriek argumentom predloženým žiadateľom však nebolo možné vyvrátiť obavy týkajúce sa danej účinnej látky.

                     (12)

                     Preto sa v prípade jedného alebo viacerých reprezentatívnych použití minimálne jedného prípravku na ochranu rastlín nepotvrdilo, že kritériá schválenia uvedené v článku 4 nariadenia (ES) č. 1107/2009 sú splnené. V súlade s článkom 20 ods. 1 písm. b) uvedeného nariadenia je teda vhodné neobnoviť schválenie účinnej látky metiokarb.

                     (13)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (14)

                     Členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom metiokarbu. V súvislosti s prípravkami na ochranu rastlín s obsahom metiokarbu, a to vzhľadom na riziko, ktoré hrozí pracovníkom v dôsledku nakladania a siatia ošetrených semien, ako aj vtákom, voľne žijúcim cicavcom a dážďovkám v dôsledku pôsobenia ošetrených semien, by v prípade, že členský štát udelí akúkoľvek dobu odkladu v súlade s článkom 46 nariadenia (ES) č. 1107/2009, mala táto doba uplynúť najneskôr 3. apríla 2020.

                     (15)

                     Vykonávacím nariadením Komisie (EÚ) 2019/707 (7) sa predĺžilo obdobie platnosti schválenia metiokarbu do 31. júla 2020, aby sa postup obnovenia schválenia mohol dokončiť pred uplynutím obdobia platnosti schválenia uvedenej látky. Vzhľadom na to, že rozhodnutie o neobnovení schválenia sa prijíma pred uvedeným predĺženým termínom uplynutia platnosti, by sa však toto nariadenie malo začať uplatňovať čo najskôr.

                     (16)

                     Toto nariadenie nemá vplyv na predloženie ďalšej žiadosti o schválenie metiokarbu v súlade s článkom 7 nariadenia (ES) č. 1107/2009.

                     (17)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Neobnovenie schválenia účinnej látky
            Schválenie účinnej látky metiokarb sa neobnovuje.

            Článok 2
            Zmena vo vykonávacom nariadení (EÚ) č. 540/2011
            V časti A prílohy k vykonávaciemu nariadeniu (EÚ) č. 540/2011 sa vypúšťa riadok 148 týkajúci sa metiokarbu.

            Článok 3
            Prechodné opatrenia
            Členské štáty zrušia autorizácie prípravkov na ochranu rastlín s obsahom účinnej látky metiokarb najneskôr do 3. januára 2020.

            Článok 4
            Doba odkladu
            Akákoľvek doba odkladu, ktorú členské štáty poskytnú v súlade s článkom 46 nariadenia (ES) č. 1107/2009, musí byť čo najkratšia a musí uplynúť najneskôr do 3. apríla 2020.

            Článok 5
            Nadobudnutie účinnosti a uplatňovanie
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. septembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2007/5/ES zo 7. februára 2007, ktorou sa mení a dopĺňa smernica Rady 91/414/EHS s cieľom zaradiť kaptán, folpet, formetanát a metiokarb medzi účinné látky (Ú. v. EÚ L 35, 8.2.2007, s. 11).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  EFSA (Európsky úrad pre bezpečnosť potravín), 2018. Conclusion on the peer review of the pesticide risk assessment of the active substance methiocarb (Záver z partnerského preskúmania účinnej látky metiokarb z hľadiska posúdenia rizika pesticídov), Vestník EFSA (EFSA Journal) 2018;16(10):5429.

            (7)  Vykonávacie nariadenie Komisie (EÚ) 2019/707 zo 7. mája 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, beflubutamid, benalaxyl, bentiavalicarb, bifenazát, boskalid, bromoxynil, kaptán, cyazofamid, desmedifám, dimetoát, dimetomorf, diurón, etefón, etoxazol, famoxadón, fenamifos, flumioxazín, fluoxastrobín, folpet, foramsulfurón, formetanát, metalaxyl-M, metiokarb, metribuzín, milbemektín, Paecilomyces lilacinus kmeň 251, fenmedifam, fosmet, pirimifos-metyl, propamokarb, protiokonazol, S-metolachlór a tebukonazol (Ú. v. EÚ L 120, 8.5.2019, s. 16).


title: Vykonávacie nariadenie Komisie (EÚ) 2019/1607 z 27. septembra 2019, ktorým sa mení vykonávacie nariadenie (EÚ) 2016/1239, pokiaľ ide o uplatniteľné dátumy ukončenia predkladania žiadostí o licenciu

text:
                  30.9.2019

                  SK

                  Úradný vestník Európskej únie

                  L 250/56

         VYKONÁVACIE NARIADENIE KOMISIE (EÚ) 2019/1607
         z 27. septembra 2019,
         ktorým sa mení vykonávacie nariadenie (EÚ) 2016/1239, pokiaľ ide o uplatniteľné dátumy ukončenia predkladania žiadostí o licenciu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 178 písm. b),
         keďže:

                     (1)

                     Vo vykonávacom nariadení Komisie (EÚ) 2016/1239 (2) sa stanovujú spoločné ustanovenia, pokiaľ ide o predkladanie žiadostí o dovozné a vývozné licencie na poľnohospodárske výrobky a o vydávanie licencií. Obsahuje ustanovenia týkajúce sa termínov na predkladanie žiadostí o licenciu a žiadostí o zrušenie. Obsiahnuté ustanovenia sa týkajú konkrétne prípadov, keď sa v uvedenom nariadení stanovuje obdobie pre určitý postup s cieľom určiť začiatok alebo koniec uvedeného obdobia, pokiaľ tieto dátumy pripadajú na sobotu, nedeľu alebo štátny sviatok.

                     (2)

                     Na uľahčenie spravovania colných kvót v celej Únii je potrebné zabezpečiť, aby sa na všetky colné kvóty v poľnohospodárstve spravované prostredníctvom licencií vzťahovali rovnaké pravidlá, ktorými sa stanovujú termíny na predkladanie žiadostí o licenciu.

                     (3)

                     Žiadatelia by mali mať možnosť predkladať žiadosti o licenciu bez ohľadu na štátne sviatky v členských štátoch. V súčasnosti sú dátumy ukončenia predkladania žiadostí o licenciu, ktoré pripadajú na sobotu, nedeľu alebo štátny sviatok, stanovené rôzne v závislosti od toho, či je obdobie na predkladanie žiadostí vymedzené konkrétnym dátumom alebo dĺžkou tohto obdobia. Pokiaľ ide o druhý prípad, v článku 3 ods. 4 nariadenia Rady (EHS, Euratom) č. 1182/71 (3) sa stanovuje, že ak sa lehota končí v sobotu, nedeľu alebo v štátny sviatok, dátumom ukončenia predkladania žiadostí je pracovný deň nasledujúci po danej sobote, nedeli alebo štátnom sviatku. Pokiaľ je obdobie na predkladanie žiadostí vymedzené konkrétnym dátumom, končí sa v súlade s článkom 5 uvedeného nariadenia uplynutím poslednej hodiny dátumu ukončenia predkladania žiadostí. Vzhľadom na to, že neexistuje osobitné ustanovenie pre prípady, keď dátum ukončenia obdobia na predkladanie žiadostí o licenciu vymedzeného konkrétnym dátumom pripadá na sobotu, nedeľu alebo štátny sviatok, v takých prípadoch by sa žiadosti museli predkladať najneskôr v posledný pracovný deň, ktorý predchádza sobote, nedeli alebo štátnemu sviatku.

                     (4)

                     S cieľom predísť neistote v súvislosti s príslušným dátumom ukončenia by sa mali dátumy ukončenia predkladania žiadostí o licenciu, ktoré pripadajú na sobotu, nedeľu alebo štátny sviatok, presunúť na skorší dátum vo všetkých prípadoch, a to bez ohľadu na to, či je obdobie na predkladanie žiadostí vymedzené konkrétnym dátumom alebo dĺžkou tohto obdobia. Okrem toho by sa členským štátom, ktoré si to želajú, malo povoliť stanoviť takú organizáciu pracovného času, ktorá umožňuje predkladanie žiadostí v sobotu, nedeľu alebo v štátny sviatok. Pre takéto prípady by sa mali stanoviť pravidlá na zabezpečenie transparentnosti riadenia predkladania žiadostí o licenciu a zabezpečenie informovanosti žiadateľov o takýchto opatreniach.

                     (5)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Článok 3 ods. 3 vykonávacieho nariadenia (EÚ) 2016/1239 sa mení takto:

                        1.

                        Písmeno b) sa nahrádza takto:

                                    „b)

                                    odchylne od článku 3 ods. 2 písm. b) a ods. 4 uvedeného nariadenia je uplatniteľným dátumom ukončenia posledný pracovný deň pred sobotou, nedeľou alebo štátnym sviatkom a končí sa o 13.00 hod. bruselského času. Pokiaľ však ide o žiadosti o licenciu, členské štáty sa môžu rozhodnúť stanoviť takú organizáciu pracovného času, ktorá umožní ich predkladanie v sobotu, nedeľu alebo v štátny sviatok. V takom prípade je uplatniteľným dátumom ukončenia daná sobota, nedeľa alebo štátny sviatok a končí sa o 13.00 hod. bruselského času. Pokiaľ sa členský štát rozhodne stanoviť takúto organizáciu pracovného času, uverejní ju.“

                        2.

                        Dopĺňa sa tento druhý pododsek:
                        „Písmeno b) prvého pododseku sa uplatňuje aj vtedy, keď je uplatniteľný dátum ukončenia vymedzený konkrétnym dátumom a tento dátum pripadá na sobotu, nedeľu alebo štátny sviatok.“

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. septembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 347, 20.12.2013, s. 671.

            (2)  Vykonávacie nariadenie Komisie (EÚ) 2016/1239 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o systém dovozných a vývozných licencií (Ú. v. EÚ L 206, 30.7.2016, s. 44).

            (3)  Nariadenie Rady (EHS, Euratom) č. 1182/71 z 3. júna 1971, ktorým sa stanovujú pravidlá pre lehoty, dátumy a termíny (Ú. v. ES L 124, 8.6.1971, s. 1).


title: Vykonávacie nariadenie Komisie (EÚ) 2019/1682 z 2. októbra 2019, ktorým sa do registra zapisuje zemepisné označenie liehoviny podľa článku 30 ods. 2 nariadenia Európskeho parlamentu a Rady (EÚ) 2019/787 Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol

text:
                  9.10.2019

                  SK

                  Úradný vestník Európskej únie

                  L 258/6

         VYKONÁVACIE NARIADENIE KOMISIE (EÚ) 2019/1682
         z 2. októbra 2019,
         ktorým sa do registra zapisuje zemepisné označenie liehoviny podľa článku 30 ods. 2 nariadenia Európskeho parlamentu a Rady (EÚ) 2019/787 „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (1), a najmä na jeho článok 30 ods. 2,
         keďže:

                     (1)

                     Komisia v súlade s článkom 17 ods. 5 nariadenia Európskeho parlamentu a Rady (ES) č. 110/2008 (2) preskúmala žiadosť Bulharska zo 7. januára 2014 o zápis zemepisného označenia „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“ do registra.

                     (2)

                     Komisia dospela k záveru, že žiadosť je v súlade s nariadením (ES) č. 110/2008, a preto v zmysle článku 17 ods. 6 uvedeného nariadenia v Úradnom vestníku Európskej únie (3) uverejnila hlavné špecifikácie technickej dokumentácie.

                     (3)

                     Komisii nebola oznámená žiadna námietka v zmysle článku 17 ods. 7 nariadenia (ES) č. 110/2008.

                     (4)

                     Nariadenie (EÚ) 2019/787, ktorým sa nahrádza nariadenie (ES) č. 110/2008, nadobudlo účinnosť 25. mája 2019. V súlade s článkom 49 ods. 1 uvedeného nariadenia sa kapitola III nariadenia (ES) č. 110/2008 o zemepisných označeniach zrušuje s účinnosťou od 8. júna 2019. Nariadenie o ochrane by sa preto malo prijať v súlade s novým nariadením.

                     (5)

                     Preto by sa označenie „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“ malo zapísať do registra ako zemepisné označenie,

               PRIJALA TOTO NARIADENIE:

            Článok 1
            Zemepisné označenie „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“ sa zapisuje do registra. V súlade s článkom 30 ods. 4 nariadenia (EÚ) 2019/787 sa týmto nariadením udeľuje názvu „Ямболска гроздова ракия/Гроздова ракия от Ямбол/Yambolska grozdova rakya/Grozdova rakya ot Yambol“ ochrana podľa článku 21 nariadenia (EÚ) 2019/787.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. októbra 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 130, 17.5.2019, s. 1.

            (2)  Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia Rady (EHS) č. 1576/89 (Ú. v. EÚ L 39, 13.2.2008, s. 16).

            (3)  Ú. v. EÚ C 435, 3.12.2018, s. 5.


title: Vykonávacie nariadenie Komisie (EÚ) 2019/1692 z 9. októbra 2019 o uplatňovaní určitých ustanovení nariadenia Európskeho parlamentu a Rady (ES) č. 1907/2006 týkajúcich sa registrácie a zdieľania údajov po uplynutí konečného termínu na registráciu zavedených látok (Text s významom pre EHP)

text:
                  10.10.2019

                  SK

                  Úradný vestník Európskej únie

                  L 259/12

         VYKONÁVACIE NARIADENIE KOMISIE (EÚ) 2019/1692
         z 9. októbra 2019
         o uplatňovaní určitých ustanovení nariadenia Európskeho parlamentu a Rady (ES) č. 1907/2006 týkajúcich sa registrácie a zdieľania údajov po uplynutí konečného termínu na registráciu zavedených látok
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho článok 132,
         keďže:

                     (1)

                     S cieľom zabrániť nadmernej záťaži orgánov a fyzických alebo právnických osôb v súvislosti s registráciou látok, ktoré už boli na vnútornom trhu v čase nadobudnutia účinnosti nariadenia (ES) č. 1907/2006, sa v článku 23 uvedeného nariadenia stanovuje prechodný režim v prípade zavedených látok. Preto sa na účely registrácie týchto látok stanovilo viacero prechodných termínov. Z článku 23 ods. 3 daného nariadenia vyplýva, že konečný termín registrácie v rámci stanoveného prechodného režimu uplynul 1. júna 2018.

                     (2)

                     S cieľom zaručiť rovnoprávnosť prevádzkovateľov na trhu, ktorí vyrábajú alebo uvádzajú na trh zavedené a nezavedené látky, je nevyhnutné špecifikovať uplatniteľnosť ustanovení, v ktorých sa uvádzali podmienky zvýhodňujúce registráciu zavedených látok po skončení platnosti prechodného režimu. Preto by sa v prípade uvedených ustanovení mal stanoviť vhodný, primeraný a definitívny koncový dátum, po ktorom by sa tieto ustanovenia buď nemali viac uplatňovať, alebo uplatňovať iba za určitých okolností.

                     (3)

                     V článku 3 ods. 30 nariadenia (ES) č. 1907/2006 sa stanovujú podmienky výpočtu ročných množstiev zavedených látok na základe priemerného objemu výroby alebo dovozu za tri predchádzajúce kalendárne roky. S cieľom zaručiť, aby mali prevádzkovatelia na trhu dostatok času na to, aby podľa potreby upravili svoje metódy výpočtu, by sa dané podmienky mali aj naďalej uplatňovať ako prvé opatrenie, a to až do stanoveného koncového dátumu. Aby sa dodržalo vymedzenie pojmu „ročne“ uvedenému v článku 3 ods. 30 nariadenia (ES) č. 1907/2006, je vhodné stanoviť taký koncový dátum, ktorý by zodpovedal koncu tohto kalendárneho roku (31. december 2019).

                     (4)

                     V súlade s úmyslom zákonodarcu znížiť možný vplyv povinností súvisiacich s registráciou látok s nízkym objemom sú v článku 12 ods. 1 písm. b) nariadenia (ES) č. 1907/2006 stanovené menej prísne požiadavky na informácie o registrácii určitých zavedených látok s nízkym objemom za predpokladu, že nespĺňajú kritériá prílohy III k nariadeniu (ES) č. 1907/2006. V zmysle článku 23 ods. 3 uvedeného nariadenia museli byť tieto zavedené látky s nízkym objemom zaregistrované do 1. júna 2018. Napriek tejto skutočnosti a v snahe zaručiť rovnaké príležitosti pre registrujúcich, ktorí sa zapoja do registrácie alebo aktualizujú svoje dokumentácie v súlade s článkom 12 ods. 1 písm. b), by sa malo uvedené ustanovenie naďalej uplatňovať ako druhé opatrenie, a to aj po 1. júni 2018.

                     (5)

                     Dňa 1. júna 2018 prestali formálne fungovať fóra na výmenu informácií o látkach (SIEF). Napriek tomu by sa ako tretie opatrenie mali sprísniť naďalej platné povinnosti registrujúcich zdieľať údaje a registrujúci by sa mali vyzvať, aby používali podobné neformálne komunikačné platformy, ktoré im umožnia splniť si svoje naďalej platné povinnosti súvisiace s registráciou a zdieľaním údajov tak v zmysle nariadenia (ES) č.1907/2006, ako aj vykonávacieho nariadenia Komisie (EÚ) 2016/9 (2).

                     (6)

                     Ako štvrté opatrenie je vhodné stanoviť, aby potenciálny registrujúci, ktorý si predbežne zaregistroval zavedenú látku v súlade s článkom 28 nariadenia (ES) č. 1907/2006, nemusel do stanoveného koncového dátumu absolvovať zisťovací postup podľa článku 26 uvedeného nariadenia, keďže cieľ zisťovacieho postupu už bol splnený počas predregistrácie.

                     (7)

                     Je dôležité zaručiť, aby sa dali jasne identifikovať procesy súvisiace so spormi pri zdieľaní údajov. Pravidlá zdieľania údajov stanovené v článku 30 nariadenia (ES) č. 1907/2006 by sa preto mali naďalej uplatňovať do stanoveného koncového dátumu. Po uplynutí koncového dátumu by sa mali uplatňovať len pravidlá zdieľania údajov stanovené v článkoch 26 a 27 daného nariadenia.

                     (8)

                     Opatrenia stanovené v tomto nariadení sú v súlade so stanoviskom výboru zriadeného na základe článku 133 nariadenia (ES) č. 1907/2006,

               PRIJALA TOTO NARIADENIE:

            Článok 1
            Výpočet množstva zavedených látok
            Špecifická metóda výpočtu množstiev zavedených látok za rok stanovená v článku 3 ods. 30 nariadenia (ES) č. 1907/2006 sa naďalej uplatňuje len do 31. decembra 2019. Po ukončení procesu registrácie látky registrujúci následne vypočíta svoje množstvo danej látky za kalendárny rok podľa článku 3 ods. 30 nariadenia (ES) č. 1907/2006.

            Článok 2
            Požiadavky na registráciu určitých zavedených látok s nízkym objemom
            Uplynutie prechodného režimu týkajúceho sa zavedených látok uvedeného v nariadení (ES) č. 1907/2006 nemá vplyv na uplatniteľnosť článku 12 ods. 1 písm. b) daného nariadenia.

            Článok 3
            Povinnosti zdieľania údajov po registrácii
            Po zaregistrovaní látky registrujúci vrátane tých, ktorí predkladali údaje spolu s inými registrujúcimi, si naďalej plnia svoje povinnosti zdieľania údajov, a to spravodlivou, transparentnou a nediskriminačnou formou v zmysle hlavy III nariadenia (ES) č. 1907/2006 a vykonávacieho nariadenia (EÚ) 2016/9. Na tento účel môžu registrujúci využiť neformálne komunikačné platformy podobné fóram na výmenu informácií o látkach uvedených v článku 29 nariadenia (ES) č. 1907/2006.

            Článok 4
            Povinnosť vyžiadať si a zdieľať údaje o zavedených látkach

               1.   Ak rokovania o zdieľaní údajov vedené v zmysle článku 30 nariadenia (ES) č. 1907/2006 neskončia dosiahnutím dohody, ustanovenia daného článku sa uplatňujú len do 31. decembra 2019.

               2.   Predregistrácia vykonaná v súlade s článkom 28 nariadenia (ES) č. 1907/2006 nie je viac po 31. decembri 2019 platná a na všetky zavedené látky sa vzťahujú články 26 a 27.

            Článok 5
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. októbra 2019

                  Za Komisiu

                  Predseda

               Jean-Claude JUNCKER

            (1)  Ú. v. EÚ L 396, 30.12.2006, s. 1.

            (2)  Vykonávacie nariadenie Komisie (EÚ) 2016/9 z 5. januára 2016 o spoločnom predkladaní a zdieľaní údajov v súlade s nariadením Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), (Ú. v. EÚ L 3, 6.1.2016, s. 41).


title: Vykonávacie nariadenie Komisie (EÚ) 2019/1839 z 31. októbra 2019, ktorým sa mení vykonávacie nariadenie (EÚ) 2017/1152, pokiaľ ide o určovanie a oznamovanie hodnôt CO2 podľa WLTP v prípade určitých kategórií nových ľahkých úžitkových vozidiel, a ktorým sa upravujú vstupné údaje pre korelačný nástroj (Text s významom pre EHP)

text:
                  4.11.2019

                  SK

                  Úradný vestník Európskej únie

                  L 282/1

         VYKONÁVACIE NARIADENIE KOMISIE (EÚ) 2019/1839
         z 31. októbra 2019,
         ktorým sa mení vykonávacie nariadenie (EÚ) 2017/1152, pokiaľ ide o určovanie a oznamovanie hodnôt CO2 podľa WLTP v prípade určitých kategórií nových ľahkých úžitkových vozidiel, a ktorým sa upravujú vstupné údaje pre korelačný nástroj
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (1), a najmä na jeho článok 8 ods. 9 prvý pododsek a článok 13 ods. 6 tretí pododsek,
         keďže:

                     (1)

                     Ľahké úžitkové vozidlá, ktorým boli podľa nariadenia Európskeho parlamentu a Rady (ES) č. 595/2009 (2) udelené typové schválenia, ktoré boli rozšírené podľa článku 2 štvrtého odseku uvedeného nariadenia, sa môžu uviesť na trh v roku 2020 a ako vozidlá ukončených sérií do júna 2022, pričom hodnoty emisií CO2 sú stanovené podľa nového európskeho jazdného cyklu (NEDC).

                     (2)

                     Dané vozidlá by však mali byť primerane zohľadnené pri výpočte cieľových hodnôt špecifických emisií CO2 platných pre výrobcov v rokoch 2021 až 2024 a pri overovaní plnenia týchto cieľov v rokoch 2021 a 2022 v súlade s bodmi 1 až 5 časti B prílohy I k nariadeniu Európskeho parlamentu a Rady (EÚ) 2019/631 (3).

                     (3)

                     Vo vykonávacom nariadení Komisie (EÚ) 2017/1152 (4) sa stanovuje metodika korelácie hodnôt emisií CO2 podľa NEDC a hodnôt určených v súlade s celosvetovým harmonizovaným skúšobným postupom pre ľahké vozidlá (WLTP) stanoveným v nariadení Komisie (EÚ) 2017/1151 (5). Je preto vhodné v nariadení (EÚ) 2017/1152 objasniť, ktoré hodnoty emisií CO2 podľa WLTP by sa mali priradiť tejto špecifickej skupine ľahkých úžitkových vozidiel s cieľom zabezpečiť, aby tieto hodnoty zohľadňovali hodnoty emisií CO2, ktoré sa majú určiť pre túto skupinu vozidiel od 1. januára 2021 v súlade s prílohou VIII k nariadeniu Komisie (EÚ) č. 582/2011 (6).

                     (4)

                     Nariadením (EÚ) 2019/631 sa stanovuje, že cieľové hodnoty emisií CO2 v prípade nových ľahkých úžitkových vozidiel z celého vozového parku EÚ na roky 2025 a 2030 sa majú vypočítavať na základe emisií CO2 meraných v súlade s nariadením (EÚ) 2017/1151, pokiaľ ide o nové ľahké úžitkové vozidlá zaevidované v roku 2020 (ďalej len „namerané hodnoty emisií CO2“).

                     (5)

                     Vo vykonávacom nariadení (EÚ) 2017/1152 sa stanovujú pravidlá výpočtu a oznamovania týchto nameraných hodnôt emisií CO2 výrobcami. Je však potrebné ďalej spresniť, ako sa majú tieto hodnoty určovať, najmä pokiaľ ide o hybridné elektrické vozidlá bez externého nabíjania (NOVC-HEV) a hybridné elektrické vozidlá s externým nabíjaním (OVC-HEV).

                     (6)

                     Malo by sa objasniť aj to, ako sa majú určovať namerané emisie CO2 v prípade, keď sa na účely typového schvaľovania vykonáva niekoľko skúšok emisií CO2.

                     (7)

                     Korelácia emisií CO2 vozidiel NOVC-HEV a OVC-HEV by sa vzhľadom na zložitosť prispôsobenia korelačného nástroja na účel zohľadnenia takýchto technológií vozidiel mala vykonať na základe fyzických skúšok vozidla, a nie na základe simulácií vykonaných pomocou korelačného nástroja. S cieľom zabezpečiť účinné overenie výsledkov korelácie by sa technické skúšobné údaje týkajúce sa uvedených vozidiel mali poskytovať Komisii rovnakým spôsobom ako v prípade konvenčných vozidiel.

                     (8)

                     Vykonávacie nariadenie (EÚ) 2017/1152 by sa preto malo zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Výboru pre zmenu klímy,

               PRIJALA TOTO NARIADENIE:

            Článok 1
            Vykonávacie nariadenie (EÚ) 2017/1152 sa mení takto:

                        1.

                        V článku 3 ods. 1 sa písmeno d) nahrádza takto:

                                    „d)

                                    pokiaľ ide o vozidlá ukončených sérií uvedené v článku 27 smernice 2007/46/ES a vozidlá kategórie N1 s referenčnou hmotnosťou od 2 380 kg do 2 610 kg, pre ktoré typové schválenia udelené podľa nariadenia (ES) č. 595/2009, pokiaľ ide o ich motory, boli rozšírené v súlade s článkom 2 ods. 4 uvedeného nariadenia (ďalej len „vozidlá kategórie N1 odvodené od ťažkých vozidiel“), namerané hodnoty CO2 podľa NEDC, a prípadne hodnoty CO2 podľa NEDC.“

                        2.

                        Článok 4 sa mení takto:

                                    a)

                                    Dopĺňa sa tento odsek 1a:

                                       „1a.   Pokiaľ ide o vozidlá kategórie N1 odvodené od ťažkých vozidiel zaevidované v roku 2020, pre ktoré boli určené hodnoty emisií CO2 v súlade s predpisom EHK OSN č. 101 uvedeným v prílohe VIII k nariadeniu (EÚ) č. 582/2011 v jeho znení z 31. januára 2014, uplatňujú sa tieto ustanovenia:

                                                   a)

                                                   Ak bolo do 31. decembra 2020 udelené rozšírenie typového schválenia podľa nariadenia (ES) č. 595/2009 a hodnota CO2 podľa WLTP bola určená v súlade s nariadením (EÚ) 2017/1151 v spojení s prílohou VIII k nariadeniu (EÚ) č. 582/2011, hodnota CO2 podľa WLTP sa priradí vozidlu kategórie N1 odvodenému od ťažkých vozidiel zaevidovanému v roku 2020, ak sú kódy typu, variantu a verzie tohto vozidla rovnaké ako kódy zaznamenané v osvedčení o typovom schválení príslušného rozšírenia typového schválenia.
                                                   Výrobca do 28. februára 2021 predloží Komisii o každom vozidle, na ktoré sa vzťahuje tento bod, tieto informácie:

                                                               i)

                                                               identifikačné číslo vozidla;

                                                               ii)

                                                               kód typu, variantu a verzie;

                                                               iii)

                                                               číslo typového schválenia vrátane čísla rozšírenia;

                                                               iv)

                                                               kópiu osvedčenia o typovom schválení.

                                                   b)

                                                   Ak sa typové schválenie podľa nariadenia (ES) č. 595/2009 nepredĺži do 31. decembra 2020, každému príslušnému vozidlu kategórie N1 odvodenému od ťažkých vozidiel sa priradí táto hodnota CO2 podľa WLTP:
                                                   kde

                                                               NEDCind

                                                               je nameraná hodnota CO2 podľa NEDC konkrétneho vozidla v roku 2020;

                                                               NEDC2020

                                                               sú priemerné špecifické emisie CO2 výrobcu v roku 2020 určené v súlade s týmto nariadením, vypočítané v súlade s článkom 4 ods. 3 druhou zarážkou nariadenia (EÚ) 2019/631, a to bez zahrnutia úspor emisií CO2 vyplývajúcich z uplatňovania článku 11 uvedeného nariadenia;

                                                               WLTP2020

                                                               sú priemerné špecifické emisie CO2 výrobcu v roku 2020 určené v súlade s nariadením (EÚ) 2017/1151 alebo v súlade s písmenom a) tohto odseku, vypočítané v súlade s článkom 4 ods. 3 druhou zarážkou nariadenia (EÚ) 2019/631, a to bez zahrnutia úspor emisií CO2 vyplývajúcich z uplatňovania článku 11 uvedeného nariadenia.

                                                         NEDC2020 a WLTP2020 zahŕňajú len tie vozidlá, ktoré majú hodnotu CO2 podľa WLTP určenú v súlade s nariadením (EÚ) 2017/1151 alebo s písmenom a) tohto odseku.
                                                   Výrobca do 28. februára 2021 predloží Komisii o každom vozidle, na ktoré sa vzťahuje tento bod, kópiu osvedčenia o zhode.
                                                   Ak výrobca neposkytne tieto informácie a dokumenty uvedené v písmenách a) a b), hodnota CO2 podľa WLTP príslušných vozidiel sa priradí podľa odseku 2 písm. a) tohto článku.“

                                    b)

                                    Odsek 2 sa mení takto:

                                                i)

                                                Úvodný pododsek sa nahrádza takto:
                                                „Pokiaľ ide o vozidlá ukončených sérií, ktoré neboli typovo schválené v súlade s nariadením Komisie (EÚ) 2017/1151, ale zaevidujú sa v roku 2020, každému zaevidovanému vozidlu sa priradia tieto hodnoty CO2 podľa WLTP:“.

                                                ii)

                                                Dopĺňa sa tento pododsek:
                                                „Pokiaľ ide o vozidlá ukončených sérií zaevidované v rokoch 2021 a 2022, hodnoty CO2 podľa WLTP, ktoré sa ku každému z týchto vozidiel majú priradiť, sa určia v súlade s odsekom 1a písm. b) tohto článku.“

                        3.

                        Článok 6a sa mení takto:

                                    a)

                                    Prvý pododsek odseku 1 sa nahrádza takto:
                                    „Výrobcovia vypočítajú hodnotu kombinovaných emisií CO2 alebo prípadne vážených kombinovaných emisií CO2 určenú ako MCO2,
                                       measured pre každé ľahké úžitkové vozidlo zaevidované v roku 2020 podľa týchto rovníc:

                                                a)

                                                V prípade vozidiel výlučne s motorom s vnútorným spaľovaním:
                                                rovnica na výpočet MCO2-ind stanovená v druhom pododseku odseku 3.2.3.2.4 čiastkovej prílohy 7 k prílohe XXI k nariadeniu (EÚ) 2017/1151, kde sa veličiny MCO2-H a MCO2-L v danom interpolačnom rade nahradia hodnotami MCO2,C,5 (kombinovanými) prevzatými z položiek 2.5.1.1.3 (vozidlo H) a 2.5.1.2.3 (vozidlo L) osvedčenia o typovom schválení ES, ako sa uvádza vo vzore stanovenom v doplnku 4 k prílohe I k nariadeniu (EÚ) 2017/1151.

                                                b)

                                                V prípade hybridných elektrických vozidiel bez externého nabíjania (NOVC-HEV):
                                                rovnica: MCO2-measured = MCO2-L,C,5 + Kind x (MCO2-H,C,5 – MCO2-L,C,5),
                                                kde

                                                            MCO2-L,C,5

                                                            je hodnota MCO2,C,5 (kombinovaná) v danom interpolačnom rade prevzatá z položky 2.5.1.2.3 osvedčenia o typovom schválení ES, ako sa uvádza vo vzore stanovenom v doplnku 4 k prílohe I k nariadeniu (EÚ) 2017/1151;

                                                            Kind

                                                            je interpolačný koeficient posudzovaného konkrétneho vozidla za príslušný skúšobný cyklus WLTP, ako sa uvádza v bode 4.5.3 čiastkovej prílohy 8 k prílohe XXI k nariadeniu (EÚ) 2017/1151;

                                                            MCO2-H,C,5

                                                            je hodnota MCO2,C,5 (kombinovaná) v danom interpolačnom rade prevzatá z položky 2.5.1.1.3 osvedčenia o typovom schválení ES, ako sa uvádza vo vzore stanovenom v doplnku 4 k prílohe I k nariadeniu (EÚ) 2017/1151.

                                                c)

                                                V prípade hybridných elektrických vozidiel s externým nabíjaním (OVC-HEV):
                                                rovnica: MCO2-measured = MCO2-L,C,5 + Kind x (MCO2-H,C,5 – MCO2-L,C,5),
                                                kde

                                                            MCO2-L,C,5, MCO2-H,C,5

                                                            sú v danom interpolačnom rade stanovené podľa vzorca uvedeného v bode 4.1.3.1 čiastkovej prílohy 8 k prílohe XXI k nariadeniu (EÚ) 2017/1151, kde sa veličina Mi,CDj nahradí hodnotou MCO2,CD (kombinovanou) prevzatou z položky 2.5.3.2 osvedčenia o typovom schválení ES pre vozidlo H a prípadne L a veličina Mi,CS sa nahradí hodnotou MCO2,C,5 (kombinovanou) prevzatou z položky 2.5.3.1 osvedčenia o typovom schválení ES pre vozidlo H, L alebo prípadne M;

                                                            Kind

                                                            je interpolačný koeficient posudzovaného konkrétneho vozidla za príslušný skúšobný cyklus WLTP, ako sa vymedzuje v bode 4.5.3 čiastkovej prílohy 8 k prílohe XXI k nariadeniu (EÚ) 2017/1151.“

                                    b)

                                    Vkladá sa tento odsek 1a:

                                       „1a.   Keď je v položkách 2.5.1.1.3, 2.5.1.2.3, 2.5.3.1 alebo 2.5.3.2 osvedčenia o typovom schválení ES zaznamenané viac ako jedno meranie, hodnoty MCO2,C,5 alebo MCO2,CD uvedené v odseku 1 sa na účely tohto ustanovenia určujú takto:

                                                   a)

                                                   v prípade jedného merania: kombinovaná hodnota zaznamenaná pri skúške 1;

                                                   b)

                                                   v prípade dvoch meraní: priemer dvoch kombinovaných hodnôt zaznamenaných pri skúškach 1 a 2;

                                                   c)

                                                   v prípade troch meraní: priemer troch kombinovaných hodnôt zaznamenaných pri skúškach 1, 2 a 3.“

                        4.

                        Príloha I sa mení takto:

                                    a)

                                    Posledná veta bodu 2.1 druhého odseku sa nahrádza takto:
                                    „Pokiaľ ide o hybridné elektrické vozidlá bez externého nabíjania (NOVC-HEV) a hybridné elektrické vozidlá s externým nabíjaním (OVC-HEV), hodnoty CO2 podľa NEDC, ktoré sa majú použiť ako referenčné hodnoty na účely oddielu 3, sa stanovia na základe fyzických skúšok vozidla, a nie simulácií korelačného nástroja. Fyzické merania sa vykonávajú v súlade s príslušnými ustanoveniami týkajúcimi sa fyzických skúšok vozidiel stanovenými v tejto prílohe. Vstupné údaje pre fyzické skúšky vozidla sa v súlade s bodom 2.4 určia a predložia schvaľovaciemu úradu alebo prípadne technickej službe.“

                                    b)

                                    V bode 2.2a sa písmeno a) nahrádza takto:
                                    „a) na všetky takéto výsledky skúšok sa uplatní korekcia výsledkov skúšky podľa WLTP pre hmotnostné emisie CO2 v súlade s doplnkom 2 k čiastkovej prílohe 6 a doplnkom 2 k čiastkovej prílohe 8 k prílohe XXI k nariadeniu (EÚ) 2017/1151 bez ohľadu na ustanovenia bodu 3.4.4 písm. a) doplnku 2 k čiastkovej prílohe 6 a bodu 1.1.4 písm. a) doplnku 2 k čiastkovej prílohe 8 k prílohe XXI k uvedenému nariadeniu;“.

                                    c)

                                    V bode 2.4 sa tabuľka 1 mení takto:

                                                i)

                                                V položke 24 sa text v druhom stĺpci pod názvom „Vstupné parametre na účely korelačného nástroja“ nahrádza textom „Kapacita prevádzkovej batérie“.

                                                ii)

                                                Položky 38 až 41 sa nahrádzajú takto:

                                                            „38

                                                            Hodnota CO2 pri WLTP vo fáze 1 (hodnota v režime na udržanie nabitia batérie v prípade NOVC a OVC-HEV)

                                                            gCO2/km

                                                            Položka 2.1.1.2.1.
                                                            doplnku 8a k prílohe I k nariadeniu (EÚ) 2017/1151

                                                               Nekorigovaná nameraná hodnota MCO2,p,1 z nízkej fázy

                                                            39

                                                            Hodnota CO2 pri WLTP vo fáze 2 (hodnota v režime na udržanie nabitia batérie v prípade NOVC a OVC-HEV)

                                                            gCO2/km

                                                            tamtiež

                                                               Nekorigovaná nameraná hodnota MCO2,p,1 zo strednej fázy

                                                            40

                                                            Hodnota CO2 pri WLTP vo fáze 3 (hodnota v režime na udržanie nabitia batérie v prípade NOVC a OVC-HEV)

                                                            gCO2/km

                                                            tamtiež

                                                               Nekorigovaná nameraná hodnota MCO2,p,1 z vysokej fázy

                                                            41

                                                            Hodnota CO2 pri WLTP vo fáze 4 (hodnota v režime na udržanie nabitia batérie v prípade NOVC a OVC-HEV)

                                                            gCO2/km

                                                            tamtiež

                                                               Nekorigovaná nameraná hodnota MCO2,p,1 z veľmi vysokej fázy“

                                                iii)

                                                V položke 60 sa text v druhom stĺpci pod názvom „Vstupné parametre na účely korelačného nástroja“ nahrádza slovami „Prúd alternátora pri WLTP (konvertor typu DC/DC – pri nízkom napätí – v prípade NOVC a OVC – HEV)“.

                                                iv)

                                                V položke 61 sa text v druhom stĺpci pod názvom „Vstupné parametre na účely korelačného nástroja“ nahrádza slovami „Prúd prevádzkovej batérie“.

                                                v)

                                                Položka 75 sa vypúšťa.

                                                vi)

                                                Položka 77 sa nahrádza takto:

                                                            „77

                                                            Korigovaná nameraná hodnota CO2 pri WLTP (hodnota v režime na udržanie nabitia batérie v prípade NOVC a OVC-HEV) za vozidlo H a/alebo L

                                                            g/km

                                                            Položka 2.1.1.2.1 doplnku 8a k prílohe I k nariadeniu (EÚ) 2017/1151

                                                               Kombinované namerané emisie CO2 za vozidlo H a L po všetkých uplatniteľných korekciách, MCO2,C,5
                                                               . V prípade 2 a 3 skúšok podľa WLTP sa poskytnú všetky namerané výsledky (s výnimkou NOVC a OVC – HEV, pri ktorých sa uvedie len konečná hodnota pre typové schválenie).“

                                                vii)

                                                Dopĺňajú sa tieto položky 79 až 101:

                                                            „79

                                                            Výsledky emisií CO2 pri skúške podľa WLTP v režime vybíjania batérie vozidla (kombinované)

                                                            gCO2/km

                                                            Bod 2.5.3.2 doplnku 4 k prílohe I k nariadeniu (EÚ) 2017/1151

                                                               Kombinované hmotnostné emisie CO2 v režime vybíjania batérie vozidla MCO2,CD (priemerné hodnoty v prípade 2 a 3 skúšok) pri skúške typu I vypočítané podľa bodu 4.1.2 čiastkovej prílohy 8 k prílohe XXI k nariadeniu (EÚ) 2017/1151 (len pri OVC – HEV)

                                                            80

                                                            Kombinované emisie CO2 (namerané) podľa WLTP vážené faktorom využitia

                                                            gCO2/km

                                                            Vypočítané podľa bodu 4.1.3.1 čiastkovej prílohy 8 k prílohe XXI k nariadeniu (EÚ) 2017/1151

                                                               Vypočítané vážené kombinované výsledky (namerané) podľa článku 7a ods. 1 písm. c) tohto nariadenia (len pri OVC – HEV)

                                                            81

                                                            Kombinované emisie CO2 (nahlásené) podľa WLTP vážené faktorom využitia

                                                            gCO2/km

                                                            Položka 2.5.3.3 osvedčenia o typovom schválení ES

                                                               Vypočítané vážené kombinované výsledky (nahlásené) prevzaté z položky 2.5.3.3 osvedčenia o typovom schválení ES (len pre OVC – HEV)

                                                            82

                                                            Ekvivalentný dojazd vo výlučne elektrickom režime (EAER) podľa WLTP kombinovaný

                                                            km

                                                            Položka 2.5.3.7.2 (EAER) osvedčenia o typovom schválení ES

                                                               Kombinovaný ekvivalentný dojazd vo výlučne elektrickom režime (EAER) (len pri OVC – HEV)

                                                            83

                                                            Indexové číslo prechodného cyklu

                                                            –

                                                            Položka 2.1.1.4.1.4 dodatku 8a k prílohe I k nariadeniu (EÚ) 2017/1151

                                                               Pri OVC-HEV uveďte indexové číslo prechodného cyklu.

                                                            84

                                                            Relatívna zmena elektrickej energie REECi pri každej skúške v režime vybíjania batérie vozidla

                                                            –

                                                            Vypočítané podľa bodu 3.2.4.5.2 čiastkovej prílohy 8 k prílohe XXI k nariadeniu (EÚ) 2017/1151

                                                               Uveďte REECi pri každej skúške CD (skúške v režime vybíjania batérie vozidla)

                                                            85

                                                            Emisie CO2 v režime na udržanie nabitia batérie podľa NEDC (nahlásené, podmienka B)

                                                            gCO2/km

                                                            Informačný dokument [doplnok 3 k prílohe I k nariadeniu (EÚ) 2017/1151]
                                                            (pri NOVC-HEV položka 3.5.7.2.1; pri OVC-HEV položka 3.5.7.2.2)

                                                               Vyhlásenie výrobcu pôvodného zariadenia

                                                               pri NOVC-HEV: nahlásená kombinovaná hodnota CO2 podľa NEDC; pri OVC-HEV: nahlásené kombinované hmotnostné emisie CO2 v režime na udržanie nabitia batérie (podmienka B podľa NEDC).

                                                            86

                                                            Emisie CO2 v režime vybíjania batérie vozidla podľa NEDC (nahlásené, podmienka A)

                                                            gCO2/km

                                                            Informačný dokument [položka 3.5.7.2.3 dodatku 3 k prílohe I k nariadeniu (EÚ) 2017/1151]

                                                               Kombinované emisie CO2 v režime vybíjania batérie vozidla, vyhlásenie výrobcu pôvodného zariadenia (len pri OVC-HEV)

                                                            87

                                                            Vážené kombinované emisie CO2 podľa NEDC (nahlásené)

                                                            gCO2/km

                                                            Vyhlásenie výrobcu pôvodného zariadenia

                                                               Vyhlásenie výrobcu pôvodného zariadenia (len pri OVC-HEV)

                                                            88

                                                            Dojazd v elektrickom režime podľa NEDC pri OVC-HEV (nahlásené)

                                                            km

                                                            Vyhlásenie výrobcu pôvodného zariadenia

                                                               Vyhlásenie výrobcu pôvodného zariadenia (len pri OVC-HEV)

                                                            89

                                                            Faktor KCO2 pri korekcii v režime na udržanie nabitia batérie

                                                            (g/km)/(Wh/km)

                                                            Bod 2.3.2 doplnku 2 k čiastkovej prílohe 8 k prílohe XXI k nariadeniu (EÚ) 2017/1151

                                                               Korekčný koeficient hmotnostných emisií CO2 v prípade RCB pri NOVC a OVC-HEV

                                                            90

                                                            Konfigurácia hybridného vozidla (P0, P1, P2, P2 planétová, P3 alebo P4) (***)

                                                            –

                                                               Má vozidlo elektrický motor používaný na pohon vozidla a výrobu elektrickej energie v pozícii P0, P1, P2, P2 planétová, P3 alebo P4, alebo v ich kombinácii?

                                                               Vyhlásenie výrobcu pôvodného zariadenia

                                                            91

                                                            Maximálny výstupný výkon každého elektrického motora (P0, P1, P2, P2 planétová, P3 alebo P4) (***)

                                                            kW

                                                            Bod 3.3.1.1.1 doplnku 3 k prílohe I k nariadeniu (EÚ) 2017/1151

                                                               Vyhlásenie výrobcu pôvodného zariadenia

                                                            92

                                                            Maximálny výstupný krútiaci moment každého elektrického motora (P0, P1, P2, P2 planétová, P3 alebo P4) (***)

                                                            Nm

                                                               Vyhlásenie výrobcu pôvodného zariadenia

                                                            93

                                                            Pri každom elektrickom motore pomer medzi rotačnou rýchlosťou elektrického motora a referenčnou rotačnou rýchlosťou (P0, P1, P2, P2 planétová, P3 alebo P4) (***)

                                                            –

                                                               Vyhlásenie výrobcu pôvodného zariadenia

                                                            94

                                                            Kapacita trakčného REESS

                                                            Ah

                                                            Bod 3.3.2.3 doplnku 3 k prílohe I k nariadeniu (EÚ) 2017/1151

                                                               Vyhlásenie výrobcu pôvodného zariadenia

                                                            95

                                                            Prúd trakčného REESS

                                                            A

                                                            Doplnok 3 k čiastkovej prílohe 8 k prílohe XXI k nariadeniu (EÚ) 2017/1151

                                                               20 Hz hodnoty časových radov použité pri skúške(-ach) prevzorkované na 1 Hz

                                                            96

                                                            Typ technológie trakčného REESS

                                                            –

                                                            Bod 1.1.10 doplnku 8a k prílohe I k nariadeniu (EÚ) 2017/1151

                                                               Vyhlásenie výrobcu pôvodného zariadenia

                                                            97

                                                            Počiatočný stav nabitia trakčného REESS

                                                            %

                                                               Vyhlásenie výrobcu pôvodného zariadenia

                                                            98

                                                            Počet článkov REESS

                                                            Bod 3.3.2.1 doplnku 3 k prílohe I k nariadeniu (EÚ) 2017/1151

                                                               Vyhlásenie výrobcu pôvodného zariadenia

                                                            99

                                                            Menovité napätie/časové rady trakčného REESS

                                                            V

                                                            Doplnok 3 k čiastkovej prílohe 8 k prílohe XXI k nariadeniu (EÚ) 2017/1151

                                                               Nominálne hodnoty alebo hodnoty časových radov použité pri skúške (minimum 20 Hz)

                                                            100

                                                            Funkcia dobehu vozidla pri voľnobežných otáčkach motora

                                                            –

                                                            Á/N

                                                               Má vozidlo funkciu dobehu vozidla pri voľnobežných otáčkach motora (ktorá umožní, aby motor išiel na voľnobežný chod počas dobehu vozidla s cieľom ušetriť palivo)?

                                                            101

                                                            Funkcia dobehu vozidla s vypnutým motorom

                                                            –

                                                            Á/N

                                                               Má vozidlo funkciu dobehu vozidla s vypnutým motorom (ktorá umožní, aby sa motor počas dobehu vozidla vypol s cieľom ušetriť palivo)?

                                    d)

                                    V druhom odseku bodu 4.2.1.4.2 sa dopĺňa táto veta:
                                    „V prípade písmena d), keď boli koeficienty jazdného zaťaženia pre rad vymedzený vzorcom na stanovenie jazdného zaťaženia stanovené v súlade s bodom 2.3.8.2.1 písm. a), koeficienty jazdného zaťaženia pre konkrétne vozidlo sa môžu stanoviť podľa vzorcov uvedených v druhom odseku bodu 4.2.1.5.“

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Článok 1 bod 4 písm. c) sa uplatňuje od 1. januára 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. októbra 2019

                  Za Komisiu

                  Predseda

               Jean-Claude JUNCKER

            (1)  Ú. v. EÚ L 145, 31.5.2011, s. 1.

            (2)  Nariadenie Európskeho parlamentu a Rady (ES) č. 595/2009 z 18. júna 2009 o typovom schvaľovaní motorových vozidiel a motorov s ohľadom na emisie z ťažkých úžitkových vozidiel (Euro VI) a o prístupe k informáciám o oprave a údržbe vozidiel, ktorým sa mení a dopĺňa nariadenie (ES) č. 715/2007 a smernica 2007/46/ES a zrušujú smernice 80/1269/EHS, 2005/55/ES a 2005/78/ES (Ú. v. EÚ L 188, 18.7.2009, s. 1).

            (3)  Nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (Ú. v. EÚ L 111, 25.4.2019, s. 13).

            (4)  Vykonávacie nariadenie Komisie (EÚ) 2017/1152 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe, pokiaľ ide o ľahké úžitkové vozidlá, a mení vykonávacie nariadenie (EÚ) č. 293/2012 (Ú. v. EÚ L 175, 7.7.2017, s. 644).

            (5)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie Komisie (ES) č. 692/2008 (Ú. v. EÚ L 175, 7.7.2017, s. 1).

            (6)  Nariadenie Komisie (EÚ) č. 582/2011 z 25. mája 2011, ktorým sa vykonáva, mení a dopĺňa nariadenie Európskeho parlamentu a Rady (ES) č. 595/2009 vzhľadom na emisie z ťažkých úžitkových vozidiel (Euro VI) a ktorým sa menia a dopĺňajú prílohy I a III k smernici Európskeho parlamentu a Rady 2007/46/ES (Ú. v. EÚ L 167, 25.6.2011, s. 1).

            (***)  (***) P0: elektrický motor je pripojený k hnaciemu remeňu motora, preto má ako referenčnú rýchlosť otáčky motora;
         P1: elektrický motor je pripojený na kľukový hriadeľ motora, preto má ako referenčnú rýchlosť otáčky motora;
         P2: elektrický motor je namontovaný hneď pred prevodom (prevodovkou alebo plynule meniteľným prevodom), preto má ako referenčnú rýchlosť vstupné otáčky prevodovky;
         P2 planétová: elektrický motor je pripojený na prevod planétovej prevodovky, ktorá nie je pripojená na strane motoru s vnútorným spaľovaním ani na strane pohonu nápravy, tu sa označuje ako strana planétovej prevodovky. V tomto prípade je prevodovým pomerom, ktorý sa má špecifikovať, pomer medzi rotačnou rýchlosťou elektrického motora a strany planétovej prevodovky (referenčná rýchlosť), do ktorej sa premieta zrýchľujúci/spomaľujúci účinok redukčného prevodu
         P3: elektrický motor je namontovaný hneď pred pohonom hnanej nápravy a má preto ako referenčnú rýchlosť rotačnú rýchlosť celkových vstupných otáčok pohonu nápravy (zahŕňa elektrické motory namontované na prevod planétovej prevodovky na strane pohonu nápravy). Vozidlo môže mať najviac dva motory P3 [jeden pre prednú (P3a) a jeden pre zadnú (P3b) nápravu];
         P4: elektrický motor je pripojený za pohonom nápravy, preto má ako referenčnú rýchlosť uvedenú rýchlosť kolies. Vozidlo môže mať najviac štyri motory P4 (jeden pre každé koleso, pričom P4a označuje predné kolesá a P4b zadné kolesá).
         Ďalšie špecifikácie týchto vstupov sa majú uviesť vo vzore vstupov pre korelačný nástroj.“